**NAZIV : PUČKO OTVORENO UČILIŠTE KRIŽEVCI**

**ADRESA: TRG SV. FLORIJANA 14,48260 KRIŽEVCI**

**OIB: 69478236897**

**RAZINA : 21**

**RKP: 28039**

**MATIČNI BROJ: 03003426**

**ŠIFRA DJELATNOSTI: 8559**

**ŠIFRA GRADA/ OPĆINE: 214**

Klasa:400-01/24-01/01

Urbroj: 2137-81/25-01/001

Križevci, 10.02.2025.

 **BILJEŠKE UZ FINANCIJSKE IZVJEŠTAJE**

 **za razdoblje od 01. siječnja do 31. prosinca 2024. godine**

Pučko otvoreno učilište Križevci pravni je slijednik Narodnog sveučilišta Križevci.

Djelatnosti ustanove: organiziranje kazališnih, glazbenih, izložbenih i drugih kulturnih događanja, obrazovanje odraslih, djelatnost amaterskog kazališta, organiziranje i promicanje svih oblika kulturnog i umjetničkog stvaralaštva i javnog informiranja, izdavačka djelatnost. Odgovorna osoba u Ustanovi od 04.02.2019. je ravnateljica Željka Šunjić, prof. Tijekom mjeseca svibnja 2021. godine počelo je s radom Kino Križevci, za čiji rad je zaduženo Pučko otvoreno učilište, jer tu djelatnost ima registriranu.

 **BILJEŠKA UZ OBRAZAC PR-RAS**

 **Izvještaj o prihodima i rashodima, primicima i izdacima**

**Bilješka br.1**

**Šifra 661- Prihodi od prodaje proizvoda i robe te pruženih usluga**

Na ovoj poziciji su evidentirani prihodi koje Učilište ostvaruje na tržištu. Prihodi od usluga na tržištu ostvareni su za 2,6% više u odnosu na prošlu godinu i iznose ukupno 60.352,42 eura.

To je prihod od školarina za obrazovanje odraslih za verificirane i neverificirane programe u iznosu od 24.959,19 eura.

Prihod od ulaznica za Kino Križevci koje je počelo s radom od svibnja 2021. godine, a 2024. godine iznosi 29.409,27 eura.

Prihod od iznajmljivanja dvorana Hrvatskog doma i informatičke učionice, prostora kojim upravlja Učilište u 2023. iznosi 5.983,96 eura.

**Bilješka br. 2**

**Šifra 663- Donacije od pravnih i fizičkih osoba izvan općeg proračuna**

Ostvarena je tekuća donacija od Zaklade za lokalni razvoj i solidarnost Volim Križevce u iznosu od 588,65 eura. Donacija je namijenjena za pokriće dijela troškova plaće za stručnu suradnicu za programe u obrazovanju i kulturi, koja dio radnog vremena radi na projektu „RUKe-recikliram, učim, kreiram“ u kojem je Učilište partner.

**Bilješka br.3**

**Šifra 671-** **Prihodi iz nadležnog proračuna za financiranje redovne djelatnosti proračunskih korisnika**

Prihod nadležnog proračuna iznosi ukupno 137.739,42 eura za financiranje rashoda poslovanja. To obuhvaća rashode za pet zaposlenih osoba, dio materijalnih troškova za funkcioniranje dvorana Hrvatskog doma, za organizaciju Ljetnog kina, te za pokriće dijela troškova Kina Križevci.

**Bilješka br.4**

**Šifra 311-Plaće (bruto)**

Smanjenje na poziciji plaća iznosi 1,8% u odnosu na prošlu godinu, jer je jedna djelatnica bila na bolovanju na teret HZZO.

**Bilješka br.5**

**Šifra 312- Ostali rashod za zaposlene**

Ostali rashod za zaposlene, znatno je povećan u odnosu na 2023. godinu jer je povećan neoporezivi iznos naknada za dar u naravi, regres i božićnicu za 2024.godinu.

**Bilješka br.6**

**Šifra 321- Naknada troškova zaposlenima**

Smanjenje naknada troškova zaposlenima rezultat je smanjenja naknada za prijevoz na posao, dnevnica i samih troškova usavršavanja iz razloga što ove godine nije bilo stručnog usavršavanja.

**Bilješka br.7**

**Šifra 322- Rashod za materijal i energiju**

Rashod za materijal i energiju manji je od ostvarenog u prošloj godini, jer je rashod za uredski materijal smanjen, a smanjeni su i troškovi energije, te nabavke sitnog inventara.

**Bilješka br.8**

**Šifra 323–Rashodi za usluge**

Rashod za usluge ukupno je manji u odnosu na prošlu godinu, smanjenje je na svim odjeljcima, ali najznačajnije je na tekućem i investicijskom održavanju.

Zakupnine i najamnine su rashodi za najam prostora i filmova za Kino Križevci. Najam filmova plaća se prema broju prodanih ulaznica, pa budući da je ostvaren manji broj gledaoca u kinu i rashod za filmove je manji.

Intelektualne i osobne usluge također su veće nego prošle godine, jer je više ugovora o djelu s vanjskim suradnicima, za veći broj obrazovnih programa.

Novi je i rashod zdravstvenih usluga koji se odnosi na sistematske preglede zaposlenih.

Ostale usluge odnose se na usluge za kinooperatera kojih je bilo manje nego lani u isto vrijeme (manji broj projekcija).

**Bilješka br.9**

**Šifra 329 - Ostali nespomenuti rashodi poslovanja**

Ostali nespomenuti rashodi manji su u usporedbi s 2023. godinom zbog smanjenih rashoda na odjeljku 3294 Članarine i norme zbog učlanjenja Učilišta u Kino mrežu i Hrvatsku gospodarsku komoru, te manje plaćenih pristojbi.

**Bilješka br.10**

**Šifra 343 - Ostali financijski rashodi**

Financijski rashodi znatno su smanjeni u odnosu na 2023. godinu jer je bilo manje naknada za on-line plaćanja u Kinu Križevci, a naknade se plaćaju Erste Card Clubu d.o.o. i Corvus pay d.o.o.

**Bilješka br.11**

**Šifra X004 – Višak prihoda i primitaka**

Višak prihoda i primitaka Ustanove za 2024. godinu iznosi 19.815,64 eura. Višak prihoda biti će iskorišten za pokriće manjka iz 2023. godine, te za podmirivanje redovnih rashoda sukladno Odluci upravnog vijeća.

**Bilješka br.12**

**Šifra Y006 - Višak prihoda i primitaka raspoloživ u sljedećem razdoblju**

Rezultat poslovanja 2024. godine je višak prihoda i primitaka u iznosu od 19.214,13 euro.

**Šifra 11K – Ukupni priljev i odljev novčanih sredstava**

Budući da Pučko otvoreno učilište Križevci posluje u sklopu riznice Grada Križevaca i nema svoj žiro račun, promet na šiframa 11P, 11-dugov.,11-potraž.,11K je ustvari promet blagajne. Ove godine je taj promet veći od prošle.

**Bilješka br.13**

**Šifra- Z007 i Z009 - Prosječan broj zaposlenih kod korisnika i prosječan broj zaposlenih na osnovi sati rada**

Prosječan broj zaposlenih u 2024. godini u odnosu na 2023. godinu je veći, jer je zaposlena djelatnica na radnom mjestu tajnica-računovodstveni referent na puno radno vrijeme i stručna suradnica u obrazovanju odraslih, također na puno radno vrijeme.

 **BILJEŠKA UZ OBRAZAC- BILANCA**

 **Bilanca**

**Bilješka br.14**

**Šifra 012 i 019-Nematerijalna imovina**

Kod ovog odjeljka vrijednost imovine je smanjena za obračunatu amortizaciju za 2024. godinu

**Bilješka br.15**

**Šifra 022 i 02922- Postrojenja i oprema**

Na ovom odjeljku vodi se vrijednost uredskog namještaja i opreme kod koje nema promjena u vrijednosti. Također se vode i uređaji, strojevi i ostala opreme kod koje je došlo do smanjenja vrijednosti za obračunatu amortizaciju za 2024. godinu.

**Bilješka br.16**

**Šifra 026 i 02926 – Nematerijalna proizvedena imovina**

Na odjeljku 0262 Ulaganje u računalne programe nabavljane su nadogradnje za računalne programe koji se koriste u obrazovanju odraslih. Nakon provedenog ispravka vrijednosti za 2024. godinu ukupna vrijednost nematerijalne proizvedene imovine se smanjila.

**Bilješka br.17**

**Šifra 04- Sitni inventar i auto gume**

U tijeku 2024. godine nabavljeno je sitnog inventara u vrijednosti 414,58 eura. Radi se nabavi usisavača za čišćenje uredskih prostorija.

**Bilješka br.18**

**Šifra 113- Novci u blagajni**

Iznos novaca u blagajni gotovo je isti kao na kraju prošle godine, a najveći dio je polog novaca u blagajni Kina Križevci.

**Bilješka br.19**

**Šifra 129- Ostala potraživanja**

Čine potraživanja od Erste Card Cluba d.o.o.za on-line prodaju ulaznica putem kartica koje dolaze na naplatu s odgodom od 10 do 30 dana ovisno o vrsti kartice.

**Bilješka br.20**

**Šifra 166- Potraživanja za prihode od prodaje proizvoda i robe te pruženih usluga**

Potraživanja u iznosu od 9.572,62 euro odnose se na nenaplaćene školarine za obrazovanje odraslih i najam dvorana. Dospjela potraživanja iznose 250,00 eura, a nedospjela 9.322,62 eura.

**Bilješka br.21**

**Šifra 167 -**  **Potraživanja za prihode iz proračuna**

To su sredstva ostvarena obavljanjem djelatnosti Učilišta, iznose 21.658,32 euro i značajno su veća nego na kraju prošle godine. Sredstva se uplaćuju na jedinstveni žiro račun Grada Križevaca i služe za plaćanje obveza u sljedećem razdoblju.

**Bilješka br.22**

**Šifra 231- Obveze za zaposlene**

Obveze za zaposlene manje su nego u isto vrijeme prošle godine, jer je jedna djelatnica na bolovanju na teret HZZO.

**Bilješka br.23**

**Šifra 232- Obveze za materijalne rashode**

Ove obveze skoro su iste kao u istom periodu prošle godine, a s obzirom na valutu plaćanja još nisu dospjele.

**Bilješka br.24**

**Šifra 92211 i 92221**- **Višak prihoda od nefinancijske imovine / Manjak prihoda poslovanja**

Nakon provedene korekcije rezultata koja je propisana čl.82 Pravilnika o proračunskom računovodstvu za kapitalne prijenose, rezultat poslovanja 2024.godine u Pučkom otvorenom učilištu Križevci je višak prihoda poslovanja u iznosu 19.214,13 eura.

 **OBVEZNE BILJEŠKE UZ BILANCU**

**Bilješka br.25**

**Šifra 991- Šifra 996 Izvanbilančni zapisi-aktiva/pasiva**

Izvanbilančni zapisi iznose 12.316,73 eura i čine ih (99111) Tuđa imovina dobivena na korištenje u iznosu od 6.590,50 eura. Dana jamstva ( 99121) u iznosu od 1.327,23 eura, te Ostali izvanbilančni zapisi ( 99191) u iznosu od 4.399,00 eura.

Tuđe imovine u prostoru Ustanove ima na temelju Reversa Urbroj:6/2022 potpisanog s udrugom P.O.I.N.T. iz Križevaca. Radi se o deset prijenosnih računala s tipkovnicama i miševima, koji služe za održavanje radionica u sklopu projekta „SPARK **-**sinergija prirodoslovaca, astronoma, računaraca Križevaca“. Vrijednost imovine je 6.590,50 eura.

Dana jamstva iznose 1.327,23 eura i čine ih:

|  |  |  |  |
| --- | --- | --- | --- |
| Naziv primatelja | Vrsta jamstva i iznos | Osnova jamstva | Rok jamstva |
| Blitz d.o.o.Zagreb | Bjanko zadužnica iznos 663,61 euro | Ugovor 157/2021 od 26.10.2021.jamstvo za podmirenje obveza | Dok traje suradnja |
| Duplicato d.o.o.Zagreb | Bjanko zadužnica iznos 663,62 eura | Ugovor 158/2021 od 26.10.2021.jamstvo za podmirenje obveza | Dok traje suradnja |

Ostali izvanbilančni zapisi u obliku primljenog jamstva:

 Garancija Raiffeisenbank d.d za otklanjanje nedostatka u jamstvenom roku

 za poduzeće Prahin INC d.o.o., Brezje, Sveta Nedjelja u iznosu od 4.399,00 eura.

Rok primljenog jamstva je 10.08.2025. godine.

Pučko otvoreno učilište nema potpisanih ugovora koji bi mogli postati obaveza ili imovina uz ispunjavanje određenih uvjeta.

Učilište nema sudskih sporova u tijeku.

**BILJEŠKA UZ OBRAZAC-OBVEZE**

**Izvještaj o obvezama**

**Bilješka br.26**

**Šifra V001- Stanje obveza 01.siječnja 2024. godine**

Stanje obveze 01.01.2024.godine iznosilo je 13.062,20 eura, od toga obveze prema proračunskim korisnicima iznose 255,10 eura. Radi se o refundaciji troškova energenata Gradskoj knjižnici Franjo Marković Križevci za prosinac 2023.godine.

**Bilješka br.27**

**Šifra V002-povećanje obveza u izvještajnom razdoblju**

Tijekom 2024.godine obveze su se povećale za 198.353,78 euro, od toga šifra V003 je povećanja međusobnih obveze proračunskih korisnika iznose 4.731,96 eura, a to su refundacije troškova energenata koje Učilište plaća Gradskoj knjižnici Franjo Marković, jer dijele zajedničku zgradu, u iznosu od 1.832,37 eura i obveze prema proračunu Grada Križevaca za plaćene predujmove u iznosu od 2.899,59 eura.

**Bilješka br.28**

**Šifra V004- Podmirene obveze u izvještajnom razdoblju**

Podmirene obveze 2024. godine iznose 197.681,55 eura, od čega šifra V005 iznosi 2.179,44 eura podmirenih obveza između proračunskih korisnika navedenih u bilješci br.27.

**Bilješka br.29**

**Šifra V006- Stanje obaveza na kraju izvještajnog razdoblja**

Stanje obveza na kraju izvještajnog razdoblja iznosi 13.734,43 eura

Nedospjele obveze iznose 13.734,43 eura za rashode poslovanja nastale u prosincu 2024.godine.

Od nedospjelih obveza 845,43 eura su nedospjele obveze među proračunskim korisnicima. Radi se o refundaciji troškova energenata Gradskoj knjižnici Franjo Marković Križevci za prosinac 2023.godine.

Tablica s podacima o međusobnim obvezama proračunskih korisnika Grada Križevaca:

|  |  |  |  |  |
| --- | --- | --- | --- | --- |
|  | Stanje obveza 01.01.2024.-EUR | Povećanje EUR | Smanjenje EUR | Stanje obveza 31.12.2024.EUR |
| SVI KORISNICI | 255,10 | 4.731,96 | 2.179,44 | 2.552,52 |
| GRAD KRIŽEVCI | 0,00 | 2.899,59 | 1.192,50 | 1.707,09 |
| GRADSKA KNJIŽNICA | 255,10 | 1.832,37 | 1.242,04 | 845,43 |

 **BILJEŠKA UZ OBRAZAC –P-VRIO**

 **Izvještaj o promjenama u vrijednosti i obujmu imovine i obveza**

**Bilješka br.30**

Promjena u vrijednosti i obujmu imovine i obveza u 2024. godini Učilište nije imalo.

 **BILJEŠKA UZ OBRAZAC RAS-funkcijski**

 **Izvještaj o rashodima prema funkcijskoj klasifikaciji**

**Bilješka broj 31**

**Šifra 082- Službe kulture**

Prema funkcijskoj klasifikaciji ukupni rashodi Pučkog otvorenog učilišta za 2024. godinu u iznosu od 182.184,85 eura raspoređeni su na službe kulture i svi se odnose na rashode poslovanja.

 RAVNATELJICA:

 Željka Šunjić, prof.